stanford-oval/wikipedia huggingface dataset:
HMS Shoreham (L32)
Palvelus

Alus määrättiin Persianlahdelle, jonne sen siirsi Portsmouthissa koeajoista vastannut miehistö. Alus oli lokakuussa 1932 huollettavana Colombossa, jolloin se vaihtoi HMS Triadin kanssa miehistöjä Bombayssä. Se oli touko-kesäkuussa 1933 uudelleen huollossa Bombayssä. Marraskuussa alus telakoitiin Bombayssä, mistä se palasi palvelukseen 9. maaliskuuta 1934.
Alus oli touko-kesäkuussa 1934 Bombayssä vuosihuollossa. Alus vaihtoi miehistöä 19. maaliskuuta 1936 Bombayssä ja oli huollossa helmikuussa 1938, mikä keskeytti palveluksen Persianlahdella. Alus oli tammikuusta huhtikuuhun 1939 Maltalla telakalla ja uudelleen aseistettavana, mistä se palasi Persianlahdelle.
Alus oli elokuussa 1939 ja maalis-huhtikuussa 1940 Bombayssä huollossa. Sota-ajan palvelus siirsi aluksen Punaisellemerelle, missä se osallistui 23. kesäkuuta 1940 Italian laivaston sukellusveneen R. Smg. Evangelista Torricellin upottamiseen ja 3. syyskuuta Evrosin valtaukseen. Alus oli lokakuussa 1940 Bombayssä huollossa, mistä se palasi Punaisellemerelle. Alus pysäytti 23. maaliskuuta 1941 Saksan laivaston Oderin ja osallistui Italian siirtomaiden miehitykseen. Alus oli huhti-toukokuussa 1941 huollossa Bombayssä, mistä se palasi Persianlahdelle. Alus osallistui operaatio Countenancen Abadabin valtaukseen, minkä jälkeen se siirtyi Suezille ilmatorjuntatehtäviin. Alus palasi tammikuussa 1942 Colomboon, missä se liitettiin itäiseen laivastoon sukellusveneentorjuntatehtäviin.
Alus siirrettiin lokakuussa 1942 modenrisoitavaksi Bombayhin, mistä se vapautui helmikuussa 1943. Alus siirrettiin Aleksandriaan ja Levantin alueelle, kunnes se syyskuussa palasi Bombayhin itäiseen laivastoon. Alus oli pääasiassa Intian länsirannikolla helmikuuhun 1944, jolloin se siirrettiin Capetowniin huoltoon. Alus oli maaliskuusta kesäkuuhun huollossa.
Palvelukseen palatessaan alus siirrettiin elokuussa Intian itärannikolle, minkä jälkeen se käväisi Bombayssä. Alus oli Afrikan rannikolla, mihin sisältyi huolto toukokuusta kesäkuuhun 1945 Durbanissa. Huollon jälkeen alus palasi Ceylonille, missä se oli lokakuuhun. Alus oli kuukauden huollettavan Bombayssä valmistauduttaessa rauhanajan palvelukseen. Alus partioi Persianlahdella, kunnes se lähti heinäkuussa 1946 Britteinsaarille.
Alus myytiin 4. marraskuuta 1946 kauppalaivastoon nimellä Jorge F. el Joven, mutta ei otettu käyttöön. Alus saapui marraskuussa 1950 Zeebrüggeen romutettavaksi.
László III

Lapsikuningas László III
László III
László (Ladislaus) III (unk. III. László; n. 1200 Székesfehérvár, Unkarin kuningaskunta – 7. toukokuuta 1205 Wien, Itävallan herttuakunta) oli Unkarin kuningas lyhyen aikaa vuonna 1204–1205.
Lászlón tarkkaa syntymäaikaa ei tiedetä, mutta Gyula Kristó ja Ferenc Makk sijoittavat sen arviolta vuoteen 1201. Hän oli kuningas Imren ja Aragonian prinsessa Constanzen (unk. Konstancia, 1179–1222) ainoa lapsi. Imre joutui koko hallitusaikansa kamppailemaan vallasta veljensä Andreaksen (unk. András, myöhemmin kuninkaana Andreas II) kanssa. Siksi hän kruunautti vallanperimyksen varmistamiseksi pienen poikansa kuninkaaksi jo ennen kuolemaansa, vuonna 1204. Samalla hän määräsi Andreaksen poikansa holhoojaksi ja sijaishallitsijaksi tämän lapsuuden ajaksi.
Paavi Innocentius III valvoi lapsikuningas Lászlón etuja ja kehotti kirjeessään Andreasta pitämään kuningasvainajalle antamansa lupaukset. Tämä viittaa siihen, että Andreas tai hänen kannattajansa olivat valmiina raivaamaan Lászlón pois tieltä varmistaakseen Andreaksen pysymisen vallassa. Kun valtakunnassa todellinen valta oli jo Andreaksen käsissä, kuningatar Constanze katsoi viisaammaksi lähteä maanpakoon. Andreaksen estely-yrityksistä huolimatta kuningatar ja pieni László muutamien uskollisten ylimysten seurassa pääsivät Wieniin, Itävallan herttua Leopold VI:n hoviin. (Leopold oli äitinsä Helenan (Ilona), Béla III:n sisaren kautta Imren ja Andreaksen serkku.)
Andreaksen kerrotaan valmistelleen jo sotaa Itävaltaa vastaan, mutta toukokuussa 1205 noin nelivuotias László kuoli. Hänen ruumiinsa tuotiin Unkariin ja haudattiin Székesfehérváriin Neitsyt Marian taivaaseenastumisen (Nagyboldogasszony) basilikaan, Unkarin kuninkaiden kruunauskirkkoon. Äiti Constanze lähetettiin takaisin Aragoniaan. Lászlón ruumiin mukana Unkariin oli palautettu myös kruunu, jolla Andreas II voitiin nyt kruunata kuninkaaksi.
Ford Focus (2018)

| Ford Focus IV |
| --- | --- |

Valmistustiedot
Valmistusmaa:   Kiina  Saksa  Taiwan
Valmistaja:  Ford
Konserni:  Ford Motor Company
Valmistusvuodet:  2018–
Korimalli:  4-ovinen sedan 5-ovinen hatchback 5-ovinen farmari
Luokka:  C-segmentti
Edeltäjä:  Ford Focus III
Teknisesti samankaltaisia:  Ford Bronco Sport Ford Evos Ford Kuga III Ford Maverick Ford Mondeo V Lincoln Corsair Lincoln Zephyr
Tekniset tiedot
Pohjalevy:  Ford C2
Moottori:  R3 R4
Iskutilavuus:  1,0–2,0 l
Polttoaine:  bensiini diesel
Vetotapa:  etuveto
Vaihteisto:  6-vaihteinen manuaali 7-vaihteinen automaatti 8-vaihteinen automaatti
Ford Focus IV on Ford Focuksen neljäs sukupolvi, jota on valmistettu vuodesta 2018 lähtien. Se valittiin vuoden autoksi Suomessa 2019.
Ford Focus IV (2018–)

Neljännen sukupolven Focus esiteltiin huhtikuussa 2018. Siitä tuli markkinoille myös crossover-malli Active, jonka alusta on 30 millimetriä normaalia korkeampi. Toinen uusi malliversio oli ylellisesti varusteltu Vignale.
Vuoden 2018 Euro NCAP -kolaritestistä Focus sai tulokseksi täydet viisi tähteä.
Bensiinimoottoreina ovat 1,0- (84/99/123 hv) ja 1,5-litraiset (148/180 hv) EcoBoostit. Dieselmoottorit ovat uutta EcoBlue-sarjaa, josta on tarjolla 1,5- (94/118 hv) sekä 2,0-litraiset (148 hv) versiot.
Syksyllä 2021 suurimmat uudistukset kohdistuivat etupuskuriin, ajovaloihin ja etusäleikköön, johon siirrettiin myös aiemmin konepellin reunassa sijainnut Fordin logo. LED-ajovaloista tuli vakiovaruste, ja niihin lisättiin sumuvalotoiminto, joka mahdollisti etupuskuriin sijoitetuista erillisistä etusumuvaloista luopumisen. Ylellinen Vignale poistui mallivalikoimasta.
Aiheesta muualla

Kuvia tai muita tiedostoja aiheesta Ford Focus (2018) Wikimedia Commonsissa
Sedan-korinen Ford Focus.
Ford Focus Wagon
Ford Focus Vignale
Ford Focus Active
Ford Focus Wagon Active
Ford Focus ST
Neljännen sukupolven facelift-malli.
Luettelo 1920-luvun suomalaisista elokuvista

Luettelo Suomessa tuotetuista elokuvista julkaisuvuoden mukaan. Aakkosellisesta luettelosta elokuvista katso Luokka:Suomalaiset elokuvat
1920

| Nimi | Ohjaaja | Näyttelijät | Tyylilaji | Huomioitavaa |  |  |
| --- | --- | --- | --- | --- | --- | --- |
1920
|  Kihlaus | Oski Talvio |  | komedia | mykkäelokuva, tuhoutunut |  |  |
| Kilu-Kallen ja Mouku-Franssin kosioretki | Hjalmar V. Pohjanheimo | Väinö Lehmus, Saima Lehmus, Hildur Lehmus | komedia | mykkäelokuva, tuhoutunut |  |  |
| Ollin oppivuodet | Teuvo Puro | Alfred Idström, Uuno Kantanen, Aarne Nyman | draama, lastenelokuva | mykkäelokuva, varhaisin kokonaan säilynyt suomalainen näytelmäelokuva |  |  |
| Sotagulashi Kaiun häiritty kesäloma | Erkki Karu | Väinö Lehmus, Elli Karu, Erkki Karu | farssi | mykkäelokuva |  |  |
| Ylioppilas Pöllövaaran kihlaus | Erkki Karu | Väinö Lehmus, Elli Karu, Martti Tuukka | farssi | mykkäelokuva |  |  |
1921

| Nimi | Ohjaaja | Näyttelijät | Tyylilaji | Huomioitavaa |  |  |
| --- | --- | --- | --- | --- | --- | --- |
1921
| Häiden vietto Karjalan runomailla | A. O. Väisänen | Lyyli Home, Olga Tarpio, Iivana Bomba | kansantieteellinen elokuva | mykkäelokuva |  |  |
| Kiljusen pojat koulussa | Jalmari Finne | Joel Rinne |  | mykkäelokuva |  |  |
| Kun solttu-Juusosta tuli herra | Hjalmar V. Pohjanheimo | Birger Pohjanheimo, Väinö Lehmus, Saima Lehmus | komedia, sotilasfarssi | mykkäelokuva, tuhoutunut |  |  |
| Se parhaiten nauraa, joka viimeksi nauraa | Teuvo Puro | Emil Autere, Jussi Snellman, Hemmo Kallio | komedia | mykkäelokuva |  |  |
| Sotapolulla | Teuvo Pakkala | Yrjö Hirviseppä, Lisi Carén, Oskari Oka | draama, seikkailu, sota | mykkäelokuva |  |  |
| Sunnuntaimetsästäjät | Hjalmar V. Pohjanheimo | Birger Pohjanheimo, Väinö Lehmus, Saima Lehmus | komedia | mykkäelokuva, tuhoutunut |  |  |
1922

| Nimi | Ohjaaja | Näyttelijät | Tyylilaji | Huomioitavaa |  |  |
| --- | --- | --- | --- | --- | --- | --- |
1922
| Anna-Liisa | Teuvo Puro | Helmi Lindelöf, Saima Lehmus, Mimmi Lähteenoja | melodraama | mykkäelokuva, ensimmäinen suomalainen lapsilta kielletty elokuva |  |  |
| Finlandia | Erkki Karu |  | dokumentti | mykkäelokuva, ulkoministeriön tilaama esittelyelokuva suomesta |  |  |
| Kihlaus | Teuvo Puro | Martti Tuukka, Annie Mörk, Iisakki Lattu | komedia | mykkäelokuva |  |  |
| Kun isällä on hammassärky | Erkki Karu | Aku Käyhkö, Naimi Kari, Martti Tuukka | komedia | mykkäelokuva |  |  |
| Rakkauden kaikkivalta – Amor omnia | Konrad Tallroth | Ida Brander, Konrad Tallroth, Eugen Kopkin | melodraama | mykkäelokuva |  |  |
1923

| Nimi | Ohjaaja | Näyttelijät | Tyylilaji | Huomioitavaa |  |  |
| --- | --- | --- | --- | --- | --- | --- |
1923
| Koskenlaskijan morsian | Erkki Karu | Konrad Tallroth, Heidi Korhonen, Jaakko Korhonen | draama | mykkäelokuva |  |  |
| Nummisuutarit | Erkki Karu | Axel Slangus, Aku Käyhkö, Alarik Korhonen | komedia | mykkäelokuva |  |  |
| Rautakylän vanha parooni | Carl Fager | Einar Rinne, Naimi Kari, Adolf Lindfors | draama | mykkäelokuva |  |  |
1924

| Nimi | Ohjaaja | Näyttelijät | Tyylilaji | Huomioitavaa |  |  |
| --- | --- | --- | --- | --- | --- | --- |
1924
| Aito sunnuntaimetsästäjä | Yrjö Nyberg |  | animaatio, lyhytelokuva | osittain tuhoutunut |  |  |
| Kihlauskylpylä eli Drittelin herrasväki kesää viettämässä | Yrjö Nyberg | Sally Friberg, Uuno Laakso, Rurik Ekroos | komedia | mykkäelokuva, melkein kokonaan tuhoutunut |  |  |
| Myrskyluodon kalastaja | Erkki Karu | Wilho Ilmari, Irja Lindström, Alarik Korhonen, Axel Slangus | draama, rikos | mykkäelokuva |  |  |
| Polyteekkarifilmi | "herra Lindroos", Karl Fager | Rurik Ekroos, Emil Lindh, Kirsti Suonio, Edda von Bidder-Ehrnrooth | komedia | mykkäelokuva, tehty tukemaan Suomen joukkuetta Pariisin olympialaisiin |  |  |
| Suursalon häät | Konrad Tallroth | Oiva Soini, Heidi Blåfield-Korhonen, Katri Rautio  | draama | mykkäelokuva |  |  |
1925

| Nimi | Ohjaaja | Näyttelijät | Tyylilaji | Huomioitavaa |  |  |
| --- | --- | --- | --- | --- | --- | --- |
1925
| Pohjalaisia | Jalmari Lahdensuo | Oiva Soini, Simo Kaario, Hannes Närhi | draama | mykkäelokuva |  |  |
| Ruotsin kuningas Suomessa | Kurt Jäger |  | ajankohtaisdokumentti | mykkäelokuva, tuhoutunut |  |  |
| Suvinen satu | Erkki Karu | Wilho Ilmari, Sven Hildén, Maire Heide, Volmar Neiro  | komedia | mykkäelokuva, säilynyt vain osittain |  |  |
1926

| Nimi | Ohjaaja | Näyttelijät | Tyylilaji | Huomioitavaa |  |  |
| --- | --- | --- | --- | --- | --- | --- |
1926
| Kyllä kaikki selviää | Oscar Tengström | Birgit Sergelius, Favo Walters, Leo Golowin, Oscar Tengström | komedia | mykkäelokuva, tuhoutunut |  |  |
| Meren ja lemmen aallot | Uuno Hirvonen | Annie Mörk, Aku Käyhkö, Ellen Sylvin, Elo Kuosmanen | komedia | mykkäelokuva, tuhoutunut Adams Filmin varastopalossa 1959 |  |  |
| Meren kasvojen edessä | Teuvo Puro | Ilmari Unho, Axel Slangus, Kaarlo Kytö | draama | mykkäelokuva |  |  |
| Murtovarkaus | Harry Roeck Hansen, Erkki Kivijärvi | Joel Rinne, Kaisa Leppänen, Ester Roeck-Hansen | draama | mykkäelokuva |  |  |
1927

| Nimi | Ohjaaja | Näyttelijät | Tyylilaji | Huomioitavaa |  |  |
| --- | --- | --- | --- | --- | --- | --- |
1927
| Ei auta itku markkinoilla | Uuno Eskola | Uuno Eskola, Helge Ranin, Saara Ranin, Rakel Tarpila | draama | mykkäelokuva, tuhoutunut |  |  |
| Elämän maantiellä | Kurt Jäger, Ragnar Hartwall | Halvar Lindholm, Lia Lae, Eric H. Broman | draama | mykkäelokuva |  |  |
| Muurmanin pakolaiset | Erkki Karu | Gunnar Brygge, Jalmari Sauli, Ellen Sylvin, Heikki Valtonen | draama, sota, historia | mykkäelokuva |  |  |
| Noidan kirot | Teuvo Puro | Hannes Närhi, Einar Rinne, Heidi Blåfield-Korhonen | draama, kauhu | mykkäelokuva |  |  |
| Runoilija muuttaa | Erkki Karu | Uuno Laakso, Ossi Korhonen, Glory Renvall-Leppänen, Birgit Sergelius | komedia | mykkäelokuva |  |  |
| Vaihdokas | Teuvo Puro | Ilmari Unho, Helmi Lindelöf, Hilja Jorma  | draama | mykkäelokuva, Teuvo Puron viimeinen ohjaus |  |  |
| Vaimo on viisaampi kuin mies | Ola Fogelberg |  | lyhytelokuva, animaatio | tuhoutunut, ensimmäinen Pekka Puupää-elokuva |  |  |
| Villilintujen parissa | Heikki Aho | Lennart Segerstråle | luontodokumentti | mykkäelokuva, säilynyt osittain |  |  |
1928

| Nimi | Ohjaaja | Näyttelijät | Tyylilaji | Huomioitavaa |  |  |
| --- | --- | --- | --- | --- | --- | --- |
1928
| Lumisten metsien mies | Uuno Eskola | Simo Kaario, Viljo Hurme, Toivo Ellenberg | draama, urheilu | mykkäelokuva, tuhoutunut lukuun ottamatta lyhyttä katkelmaa |  |  |
| Miekan terällä | Kalle Kaarna | Hannes Närhi, Eero Leväluoma, Joel Rinne, Elsa Turakainen | draama, sota | mykkäelokuva, vuoden 1928 menestynein kotimainen elokuva, tuhoutunut lopullisesti Adams Filmin tulipalossa 1959 |  |  |
| Nuori luotsi | Erkki Karu | Lillan Järnefelt, Joel Rinne, Sven Hildén, Paavo Costiander | draama, romantiikka | mykkäelokuva |  |  |
| Tukkijoella | Axel Slangus, Wilho Ilmari | Urho Somersalmi, Ellen Sylvin, Mary Spennert-Hannikainen, Kirsti Suonio  | komedia | mykkäelokuva |  |  |
1929

| Nimi | Ohjaaja | Näyttelijät | Tyylilaji | Huomioitavaa |  |  |
| --- | --- | --- | --- | --- | --- | --- |
1929
| Juhla meren rannalla | Kalle Kaarna | Yrjö Tuominen, Heidi Blåfield, Urho Somersalmi, Kaarlo Angerkoski | melodraama | mykkäelokuva, tuhoutunut Adams Filmin tulipalossa 1959 |  |  |
| Korkein voitto | Carl von Haartman | Carl von Haartman, Kerstin Nylander, Aku Korhonen, Erik Fröling | draama, jännitys, romantiikka | mykkäelokuva |  |  |
| Meidän poikamme | Erkki Karu | Helge Ranin, Reino Volanen, Axel Slangus, Uuno Montonen | draama, komedia | mykkäelokuva, vuoden 1929 menestynein kotimainen elokuva |  |  |
| Mustalaishurmaaja | Valentin Vaala | Theodor Tugai, Hanna Taini, Meri Hackzell, Alli Riks  | melodraama | mykkäelokuva |  |  |
| Mustat silmät | Valentin Vaala | Theodor Tugai, Regina Ekroth, Valentin Vaala | melodraama | mykkäelokuva, Valentin Vaala tuhosi elokuvan ainoan negatiivin heittämällä sen mereen, elokuvasta on säilynyt katkelmia |  |  |
| Neiti Nimismies | Eino Salmelainen | Helge Ranin, Simo Kaario, Toppo Elonperä, Kalle Kirjavainen |  | mykkäelokuva, esitettiin ensimmäisen kerran julkisesti Tampereen elokuvajuhlilla vuonna 2008 |  |  |
| Suomen metsät ja metsätalous | Olli Heikinheimo, Torsten Rancken |  | dokumentti | mykkäelokuva |  |  |
| Työn sankarilaulu | Kalle Kaarna | Kalle Kaarna, Einar Rinne, Urho Somersalmi, Kaarlo Angerkoski | melodraama | mykkäelokuva, tuhoutunut Adams Filmin tulipalossa 1959 |  |  |
Aiheesta muualla

Elonet: Suomalainen elokuvatuotanto 1919–1929
| n k Luettelot suomalaisista elokuvista |
| --- | --- |
 1900- ja 1910-luku  1920-luku  1930-luku  1940-luku  1950-luku  1960-luku  1970-luku  1980-luku  1990-luku  2000-luku  2010-luku  2020-luku
Monte Alto

Esiklassisen eli kulttuuria muodostavan ajan keskuksia Tyynenmeren rannikon lähellä Guatemalan seuduilla.
Monte Alto oli muinainen esiklassinen intiaanien rakentama temppelikeskus varhaisessa Guatemalassa lähellä Tyynenmeren rannikkoa noin 1800 eaa. – 500 jaa. Paikalta on löydetty muun muassa suuri pyramidi ja kiviveistoksia. Noin vuonna 1800 eaa, Monte Altoa merkittävämpiä olivat siitä 10 km itään ja länteen sijainneet El Bálsamo ja Los Cerritos Sur. Monte Alto kasvoi kuitenkin myöhäisesiklassisella ajalla noin 400 eaa. – 200 jaa. alueelliseksi keskukseksi.
Monte Alton tyyppisten keskusten, joita olivat myös Izapa ja Takalik Abaj, uskotaan syntyneen todennäköisesti Perun ja Ecuadorin intiaanikulttuurien vaikutuksesta. Monte Alton aikoihin Perussa vallitsi niin sanottu alkujakson kulttuuri, joka myös rakensi suuria pyramideja ja teki kiviveistoksia.
Aiheesta muualla

Kuvia tai muita tiedostoja aiheesta Monte Alto Wikimedia Commonsissa
Pyhävesi

| Pyhävesi |
| --- | --- |
 Jäätynyt Pyhävesi Kurkiniemestä kuvattuna.
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°25′50″N, 26°47′02″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Tulouomat:  Kiepinsalmi
Lasku-uomat:  Pyhäkosken kanava, Pyhäkoski
Taajamat:  Mäntyharju
Järvinumero:  14.971.1.001
Mittaustietoja
Pinnankorkeus:  81,5 m  
Pituus:  9,933 km  
Leveys:  6,923 km  
Rantaviiva:  85,2323 km  
Pinta-ala:  15,7319 km²  
Tilavuus:  0,111748 km³  
Keskisyvyys:  7,1 m  
Suurin syvyys:  26,82 m  
Saaria:  121 
 fiPyhävesi 
Pyhävesi  on Mäntyharjun reittiin kuuluva järvi Mäntyharjussa Etelä-Savossa.  Sen vedenpinnan taso on sama kuin Kallavedellä, joten sitä voi pitää Kallaveden järvenosana.
Maantietoa

Järven pinta-ala on 1 600 hehtaaria eli 16 km². Se on 10,1 kilometriä pitkä ja 4,9 kilometriä leveä. Se muodostuu laajasta järvenselästä, josta työntyy eri suuntiin kapeita lahtia. Tällainen lahti on pohjoiseen työntyvä Kapiavesi, jonka pohjukassa on yhteys samankorkuiseen  Pieneen Pyhäveteen. Etelään työntyy Raatolahti ja sen takana Siirlahti ja selältä pohjoiseen kurkottaa Varpulahti. Pitkälle itään ulottuu Haapaselkä, joka kapenee Kiepinsalmessa hyvin ahtaaksi. Tässä kulkee Kallaveteen johtavan järvenosien raja. Ennen rautatiesiltaa erkanee salmesta etelään Kurkilampi.
Järvessä on laskettu olevan 121 saarta. Niiden yhteispinta-ala on 51 ha, mikä on noin 3,1 prosenttia järven kokonaispinta-alasta. Saarista kymmenen on yli hehtaarin suurisia, 80 yli aarin ja loput 31 ovat alle aarin kokoisia. Yksikään saari ei ylitä neliökilometriä. Suurin osa saarista sijaitsevat järven pohjoisosassa, joka on saarien, salmien, lahdelmien ja niemien sokkeloa. Huomattavimmat saaret ovat siellä lännestä itään lueteltuina Nuottisaari, Mustikkasaari, Suutarinsaari, Hanhisaari, Yläsalmensaari, Lauttasaari, Huhtsaari, Laihosaari, Likosaari, Selkäsaari, Muuttosaari ja Pyhäsaari.
Järvi on luodattu ja siitä on julkaistu syvyyskartat. Sen tilavuus on 112 miljoonaa kuutiometriä eli 0,112 kuutiokilometriä. Järven keskisyvyys on 7,1 metriä ja suurin syvyys on 26,8 metriä. Syvin kohta sijaitsee Selkäsaaren itäpuolella ja Muuttosaaren lounaispuolella keskellä järvenselkää. Syvimmästä kohdasta suoraan kohti kaakkoa papinniemeen ja siitä etelään Raatolahden suuhun sijaitsee yli 20 metriä syvä syvänne.
Järven rantaviivan pituus on 85 kilometriä, josta saarten rantaviivan yhteispituus on 21 kilometriä. Järven itäpää on Haapaselän etelä- ja pohjoisrantojen osalta Mäntyharjun taajama-aluetta. Siirilahdessa sijaitsee Mäntyharjun kirkko. Siellä järven ylittää etelästä pohjoiseen kulkeva Kouvola-Mikkeli-rata, joka ylittää salmen pengertä myöten. Hieman idempänä Kiepinsalmen ylittää seututie 368, joka liittyy järven kilometrin päässä ohittavalle valtatiehen 5. Valtatielle pääsee järven eteläpuolelta seutitietä 419 pitkin. Rannoilla on vain vähän kiinteää asutusta, mutta sinne on rakennettu runsaasti vapaa-ajan asuntoja.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueella (14.9) Pyhäveden valuma-alueessa (14.97), johon Pyhäveden lähialue (14.971) kuuluu.
Valuma-alue saa pääosan vedestään reitin edelliseltä Simunanjoen valuma-alueelta (14.974), jonka laskujoki Simunanjoki tuo 50 neliökilometrin suuruiselta valuma-alueelta vettä Pyhäveteen. Valuma-alueen alimmat järvet ovat Lietjärvi (55 ha), Rahikkajärvi (38 ha), Rokkalampi (7 ha) ja Lovas (12 ha). Muut siihen laskevat vesistöt ovat pieniä. Pyhäveden lähialueella on 15 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Pieni Pyhävesi (177 ha), Mäntysenlampi (18 ha) ja Keskimmäinen Myllylampi (12 ha).
Länteen laskeva Pyhäkoski (ja sen Pyhäkosken kanava) laskee vettä Lahnaveden Vihantaselälle, josta vesireitti jatkuu Miekankosken kautta Tarhaveteen, joka on osa Juolasvettä. Idässä on vesireitillä yhteys Mäntyharjun taajamassa Kiepinsalmen läpi itään, missä sijaitsee Kallaveden mutkikas ja rikkomainen järvi.
Ford Everest

Ford Everest on Fordin vuodesta 2003 lähtien valmistama katumaasturimalli, joka korvasi Ford Raiderin. Se perustuu Ford Ranger -lava-autoon. Intiassa auto tunnetaan nimellä Ford Endeavour. Mallia ei myydä lainkaan Euroopassa ja Pohjois-Amerikassa.
Ford Everest I (2003–2006)

| Ford Everest I |
| --- | --- |

Valmistustiedot
Valmistusmaa:   Intia  Thaimaa  Vietnam
Valmistaja:  Ford
Konserni:  Ford Motor Company
Valmistusvuodet:  2003–2006
Muut nimet:  Ford Endeavour
Korimalli:  5-ovinen katumaasturi
Luokka:  J-segmentti
Edeltäjä:  Ford Raider
Seuraaja:  Ford Everest II
Teknisesti samankaltaisia:  Ford Ranger I Mazda B-sarja (UN)
Tekniset tiedot
Moottori:  R4
Iskutilavuus:  2,5–2,6 l
Polttoaine:  bensiini diesel
Vetotapa:  takaveto neliveto
Vaihteisto:  5-vaihteinen manuaali 4-vaihteinen automaatti
Ensimmäisen sukupolven Everest perustuu vuonna 1998 esiteltyyn ensimmäisen sukupolven Ford Rangeriin, joka puolestaan jakaa suuren osan tekniikastaan Mazda B-sarjan kanssa.
Ford Everest II (2006–2015)

| Ford Everest II |
| --- | --- |

Valmistustiedot
Valmistusmaa:   Thaimaa  Vietnam
Valmistaja:  Ford
Konserni:  Ford Motor Company
Valmistusvuodet:  2006–2015
Muut nimet:  Ford Endeavour
Korimalli:  5-ovinen katumaasturi
Luokka:  J-segmentti
Edeltäjä:  Ford Everest I
Seuraaja:  Ford Everest III
Teknisesti samankaltaisia:  Ford Ranger II Mazda BT-50 (J97M)
Tekniset tiedot
Moottori:  R4
Iskutilavuus:  2,5–3,0 l
Polttoaine:  bensiini diesel
Vetotapa:  takaveto neliveto
Vaihteisto:  5-vaihteinen manuaali 5-vaihteinen automaatti
Toisen sukupolven Everest esiteltiin samana vuonna kuin toisen sukupolven Ford Ranger, joka perustuu Mazda B-sarjan korvanneeseen BT-50-malliin.
Vuonna 2009 uudistettiin Everestin keulan ilmettä uusilla ajovaloilla, etusäleiköllä ja puskurilla.
Ford Everest III (2015–)

| Ford Everest III |
| --- | --- |

Valmistustiedot
Valmistusmaa:   Kiina  Thaimaa
Valmistaja:  Ford
Konserni:  Ford Motor Company
Valmistusvuodet:  2015–
Muut nimet:  Ford Endeavour
Korimalli:  5-ovinen katumaasturi
Luokka:  J-segmentti
Edeltäjä:  Ford Everest II
Teknisesti samankaltaisia:  Ford Ranger III Mazda BT-50 (UP)
Tekniset tiedot
Moottori:  R4 R5
Iskutilavuus:  2,0–3,2 l
Polttoaine:  bensiini diesel
Vetotapa:  takaveto neliveto
Vaihteisto:  6-vaihteinen manuaali 6-vaihteinen automaatti 10‑vaihteinen automaatti
Kolmannen sukupolven Everest perustuu vuonna 2011 esiteltyyn kolmannen sukupolven Rangeriin, joka on Fordin australialaisen osaston kehittämä.
Vuonna 2018 uudistettiin etusäleikköä. Uutuutena oli myös 2,0-litrainen dieselmoottori, jonka yhteydessä on 10-portainen automaattivaihteisto.
Aiheesta muualla

Kuvia tai muita tiedostoja aiheesta Ford Everest Wikimedia Commonsissa
Multalampi (Rautalampi)

| Multalampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°43′07″N, 26°49′47″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Virmasveden alue (14.72)
Laskujoki:  oja Niiniveteen 
Järvinumero:  14.721.1.002
Mittaustietoja
Pinnankorkeus:  98,2 m  
Pituus:  260 m  
Leveys:  170 m  
Rantaviiva:  0,713 km  
Pinta-ala:  3,08 ha  
Suurin syvyys:  1,3 m  
Saaria:  ei saaria 
  [ ohje ]  
Multalampi  on Pohjois-Savossa Rautalammilla  Vaajasalmen lähellä sijaitseva lampi.
Maantietoa

Lampi on 260 metriä pitkä, 170 metriä leveä, ja sen pinta-ala on 3,1 hehtaaria. Lammella ei ole kartan mukaan saaria.  Sen rantaviivan pituus on 700 metriä.